**VIEŠŲJŲ IR PUSIAU VIEŠŲJŲ ELEKTROMOBILIŲ ĮKROVIMO PRIEIGŲ DUOMENŲ TEIKIMO IR (AR) GAVIMO**

**SUTARTIS Nr. \_\_\_\_**

2022 m. \_\_\_\_\_\_\_\_\_\_ \_\_\_ d. Nr. \_\_\_\_\_\_\_/\_\_\_\_\_\_\_

Vilnius

**Valstybės įmonė Lietuvos automobilių kelių direkcija** (toliau – GAVĖJAS), juridinio asmens kodas 188710638, registruota adresu J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Remigijaus Lipkevičiaus, veikiančio pagal valstybės įmonės Lietuvos automobilių kelių direkcijos įstatus, patvirtintus Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476 „Dėl Valstybės įmonės Lietuvos automobilių kelių direkcijos įstatų patvirtinimo“, ir

*[įrašyti sutarties šalies pavadinimą, teisinę formą]*, įmonės kodas *[įrašyti]*, kurios registruota buveinė yra *[įrašyti visą adresą]*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *[įrašyti pareigas, vardą, pavardę]*, veikiančio pagal *[įrašyti atstovavimo pagrindą]*, toliau vadinama TEIKĖJU, *(jei tai ūkio subjektų grupė – atitinkami duomenys apie kiekvieną partnerį),*

toliau kartu vadinamos „Šalimis“, o kiekviena atskirai – **Šalimi**, sudarė šią duomenų teikimo sutartį (toliau – Sutartis).

1. SUTARTYJE VARTOJAMI TERMINAI
	1. **TEIKĖJAS** – viešųjų elektromobilių įkrovimo prieigų operatorius (VEIP modulio naudotojas).
	2. **GAVĖJAS** – VEĮP modulio tvarkytojas, Valstybinės reikšmės kelių eismo informacinės sistemos (toliau – EIS) pagrindinis tvarkytojas.
	3. **VEĮP modulis** – EIS elektromobilių įkrovimo infrastruktūros registracijos modulis, skirtas registruoti VEĮP, VEĮP operatorius ir teikti VEĮP ir VEĮP operatorių duomenis VEIP modulio naudotojams ir Vartotojams.
	4. **VEĮP** – viešųjų elektromobilių įkrovimo prieiga.
	5. **VEĮP duomenys** – Lietuvos Respublikos susisiekimo ministro 2022 m. gegužės 30 d. įsakymo Nr.3-279 – „Dėl Valstybinės reikšmės kelių eismo informacinės sistemos nuostatų ir duomenų saugos nuostatų patvirtinimo“ 16.17 papunktyje nurodyti VEĮP operatorių duomenys.
	6. **Vartotojai** – fiziniai ir (arba) juridiniai asmenys, kuriems pasinaudojant <https://ev.lakd.lt> ar kitomis informacinių ir ryšių technologijų kanalais ir priemonėmis skleidžiama informacija (išskyrus asmens duomenis) apie viešąją arba pusiau viešąją elektromobilių įkrovimo prieigų infrastruktūrą Lietuvos teritorijoje.
2. SUTARTIES DALYKAS
	1. Vadovaudamasis šioje Sutartyje nustatytomis sąlygomis ir tvarka, TEIKĖJAS VEĮP modulyje registruoja ir teikia VEĮP duomenis taip, kaip nurodyta šioje sutartyje.
	2. Pagal šią Sutartį GAVĖJAS įsipareigoja TEIKĖJO VEĮP modulyje teikiamus duomenis saugoti, tvarkyti ir, išskyrus asmens duomenis, per VEĮP modulį viešai ir neatlygintinai teikti EIS naudotojams.
3. DUOMENŲ TEIKIMO IR GAVIMO TEISINIAI PAGRINDAI
4. TEIKĖJAS teikia duomenis GAVĖJUI vadovaudamasis:
	1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) 6 straipsnio 1 dalies e punktu;
	2. Valstybinės reikšmės kelių eismo informacinės sistemos nuostatų, patvirtintų Lietuvos Respublikos susisiekimo ministro 2022 m. gegužės 30 d. įsakymu Nr. 3-279 „Dėl Valstybinės reikšmės kelių eismo informacinės sistemos nuostatų ir duomenų saugos nuostatų patvirtinimo“ 13.22 ir 16.17 papunkčiais.
5. GAVĖJAS gauna duomenis iš TEIKĖJO vadovaudamasis:
	1. Reglamento (ES) 2016/679 6 straipsnio 1 dalies e punktu;
	2. Lietuvos Respublikos valstybės informacinių išteklių valdymo įstatymo 11 straipsnio 2 dalies 6, 7 ir 12 punktais;
	3. Lietuvos Respublikos alternatyviųjų degalų įstatymo 25 straipsniu;
	4. Lietuvos Respublikos susisiekimo ministro 2020 m. gegužės 14 d. įsakymo Nr. 3-320 „Dėl Lietuvos automobilių kelių direkcijos prie Susisiekimo ministerijos paskyrimo už viešųjų elektromobilių įkrovimo prieigų registravimo sistemos sukūrimą atsakinga institucija“
	2.1 papunkčiu;
	5. Valstybės įmonės Lietuvos automobilių kelių direkcijos įstatų, patvirtintų Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476 „Dėl Valstybės įmonės Lietuvos automobilių kelių direkcijos įstatų patvirtinimo“, 35.10 papunkčiu.
	6. Valstybinės reikšmės kelių eismo informacinės sistemos nuostatų, patvirtintų Lietuvos Respublikos susisiekimo ministro 2022 m. gegužės 30 d. įsakymu Nr.3-279 „Dėl Valstybinės reikšmės kelių eismo informacinės sistemos nuostatų ir duomenų saugos nuostatų patvirtinimo““ 7.15 ir 17.22 papunkčiais.

**IV. DUOMENŲ TEIKIMO IR NAUDOJIMO TIKSLAI**

1. GAVĖJAS, siekdamas tinkamai įgyvendinti Sutarties 3 punkte nurodytuose teisės aktuose nustatytas funkcijas, įsipareigoja suteikti TEIKĖJUI prieigą prie VEĮP modulio Sutarties 2.1 papunktyje nurodytų duomenų teikimui.
2. TEIKĖJAS įsipareigoja teikti, o GAVĖJAS įsipareigoja gautus duomenis naudoti informacijos apie viešąją arba pusiau viešąją elektromobilių įkrovimo prieigų infrastruktūrą Lietuvos teritorijoje sklaidai vykdyti;

V. SUTARTIES ŠALIŲ TEISĖS IR PAREIGOS

1. TEIKĖJAS turi teisę:
	1. reikalauti GAVĖJO pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus duomenų naudojimo reikalavimus, duomenis naudoja Sutartyje numatytiems tikslams;
	2. paaiškėjus aplinkybėms dėl duomenų naudojimo pažeidžiant Sutarties sąlygas, pranešti apie galimą pažeidimą Valstybinei duomenų apsaugos inspekcijai ir EIS valdytojui;
2. TEIKĖJAS įsipareigoja:
	1. pagal šią sutartį ne vėliau kaip per 10 (dešimt) darbo dienų nuo sutarties pasirašymo per tinklalapį <https://ev.lakd.lt> pradėti teikti VEĮP duomenis GAVĖJUI;
	2. duomenis teikti ir naudoti tik Sutarties 6 punkte numatytiems duomenų naudojimo tikslams įgyvendinti, vadovaujantis Sutarties 3 punkte nurodytais Lietuvos Respublikos teisės aktais
	3. užtikrinti, kad visi TEIKĖJO darbuotojai, būtų įsipareigoję saugoti GAVĖJO suteiktus prisijungimo prie VEĮP modulio duomenis ir neatskleistų jų tretiesiems asmenims;
	4. TEIKĖJAS, pasirašydamas Sutartį, patvirtina, kad užtikrins, kad visi TEIKĖJO darbuotojai būtų susipažinę su Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Valstybinės reikšmės kelių eismo informacinės sistemos nuostatais, Valstybinės reikšmės kelių eismo informacinės sistemos duomenų saugos nuostatais, patvirtintais Lietuvos Respublikos susisiekimo ministro 2022 m. gegužės 30 d. įsakymu Nr. 3-279 „Dėl Valstybinės reikšmės kelių eismo informacinės sistemos nuostatų ir duomenų saugos nuostatų patvirtinimo“ ir įsipareigotų jų laikytis.
3. TEIKĖJAS turi teisę prieš 3 (tris) darbo dienas pranešęs GAVĖJUI vienašališkai nutraukti Sutartį, jeigu paaiškėja, kad GAVĖJAS gautus duomenis naudoja ne Sutartyje numatytais tikslais arba tvarko duomenis pažeisdamas teisės aktų reikalavimus;
4. GAVĖJAS įsipareigoja:
	1. duomenis gauti ir juos naudoti tik Sutarties 6 punkte numatytiems duomenų naudojimo tikslams įgyvendinti, vadovaujantis Sutarties 4 punkte nurodytais Lietuvos Respublikos teisės aktais;
	2. suteikti TEIKĖJUI prieigą prie VEĮP modulio (<https://ev.lakd.lt> svetainės) Sutarties galiojimo laikotarpiu.
	3. neatskleisti, neskelbti, nesuteikti galimybės tretiesiems asmenims bet kokia forma susipažinti su gautais asmens duomenis duomenimis, jeigu Lietuvos Respublikos įstatymai nenustato kitaip. Ši nuostata netaikoma, kai pagal Sutartį gautų duomenų teikimas nustatomas su TEIKĖJU ir trečiaisiais asmenimis sudarytose duomenų teikimo sutartyse;
	4. TEIKĖJUI, nesilaikant Sutarties 8 punkte nustatytų sąlygų, apriboti galimybę teikti VEĮP duomenis į VEĮP modulį;
	5. nekaupti gaunamų duomenų, išskyrus kiek to reikia Sutarties 65 punkte nurodytiems tikslams pasiekti;
	6. nedelsiant sunaikinti pagal Sutartį gautus duomenis, kai šie duomenys nebereikalingi jų tvarkymo tikslams ir yra pasibaigęs EIS nuostatų 41.14 ir 41.15 papunkčiuose nustatytas jų saugojimo EIS terminas.
	7. prisiimti visišką atsakomybę už gautų duomenų konfidencialumą ir saugą nuo duomenų gavimo momento;
	8. ne vėliau kaip prieš 30 (trisdešimt) darbo dienų TEIKĖJUI priimtinu būdu (Sutartyje nurodytu TEIKĖJO elektroniniu paštu) pranešti apie numatomą duomenų teikimo sąlygų ir (ar) tvarkos pakeitimą;
	9. sustabdyti prieigą prie VEĮP modulio duomenų informuojant apie tai TEIKĖJA, jeigu TEIKĖJAS nesilaiko Sutartyje nustatytų įsipareigojimų ir (ar) netinkamai vykdo Sutartyje bei teisės aktuose nustatytus duomenų teikimo reikalavimus, jeigu užfiksuojama ar pagrįstai įtariama grėsmė teikiamų duomenų konfidencialumui ir (ar) jei TEIKĖJAS nepakankamai užtikrina teikiamų duomenų saugą ir (ar) naudoja duomenis kitiems tikslams, nenumatytiems Sutarties 6 punkte.
5. Šalys įsipareigoja savo lėšomis įgyvendinti tinkamas organizacines ir technines priemones, skirtas apsaugoti duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo. Minėtos priemonės turi užtikrinti tokį saugumo lygį, kuris atitiktų saugotinų duomenų pobūdį ir jų tvarkymo keliamą riziką ir turi būti išdėstytos rašytinės formos dokumente.

VI. DUOMENŲ TEIKIMO IR NAUDOJIMO TVARKA

1. TEIKĖJAS atsako už į VEĮP modulį teikiamų duomenų teisingumą, vientisumą, konfidencialumą ir apsaugą, kol duomenys pasieks GAVĖJĄ.
2. GAVĖJAS turi teisę tvarkyti gautus duomenis ne ilgiau, negu EIS nuostatų 41.14 ir 41.15 papunkčiuose nustatytas jų saugojimo EIS terminas.
3. Duomenys teikiami neatlygintinai.

VII. PAKEITIMAI, PATIKSLINIMAI

1. Bet kokie pakeitimai, susiję su vienos iš Šalių teisinio statuso, pavadinimo, adresų, el. pašto adresų, kitų rekvizitų pakeitimais ar patikslinimais, pranešami kitai Šaliai per <https://ev.lakd.lt> per 5 (penkias) darbo dienas nuo pakeitimo dienos. Pasikeitus juridinio asmens teisiniam statusui, pavadinimui, kontaktiniams asmenims nurodytiems 40 punkte. yra atliekamas Sutarties pakeitimas.
2. Sutartis Šalių susitarimu gali būti pakeičiama ar papildoma raštu.
3. Visi šios Sutarties pakeitimai ir papildymai yra laikomi neatskiriama šios Sutarties dalimi ir įsigalioja nuo jų pasirašymo dienos, jeigu juose nenustatyta vėlesnė įsigaliojimo data.

VIII. DUOMENŲ SAUGUMAS

1. GAVĖJAS užtikrina duomenų saugumą Sutarties 24 punkte nustatyta tvarka.
2. GAVĖJAS įsipareigoja apie bet kokį duomenų pakeitimą dėl savo kaltės ar VEĮP modulio klaidų pranešti TIEKĖJUI ne vėliau kaip per 5 (penkias) darbo dienas nuo pakeitimų atsiradimo ar tokių klaidų nustatymo dienos.
3. Jei GAVĖJAS nustato, kad gaunami duomenys yra neteisingi, neišsamūs ar netikslūs, jis ne vėliau kaip per 5 (penkias) darbo dienas apie tai informuoja TEIKĖJĄ, pateikdamas aplinkybių paaiškinimus ir, esant galimybei, pateikti gaunamų duomenų neteisingumą, neišsamumą ar netikslumą pagrindžiančius įrodymus. Siekiant įsitikinti, kad gaunami duomenys yra netikslūs, neišsamūs ar neteisingi TEIKĖJAS gali GAVĖJO paprašyti pateikti tai patvirtinančius įrodymus. TEIKĖJAS, gavęs šią informaciją, privalo per 5 darbo dienas ją patikrinti ir, jai pasitvirtinus, neteisingus, neišsamius ar netikslius duomenis ištaisyti. Ištaisęs neteisingus, neišsamius ar netikslius duomenis, TEIKĖJAS apie tai informuoja GAVĖJĄ per Sutarties 21 punkte nurodytą terminą .
4. TEIKĖJAS įsipareigoja informuoti GAVĖJĄ apie jam perduotų neteisingų, neišsamių ar netikslių duomenų ištaisymą ne vėliau kaip per 5 darbo dienas nuo tokių duomenų ištaisymo.
5. TEIKĖJAS įsipareigoja nedelsdamas informuoti GAVĖJĄ:
	1. kai TEIKĖJO darbuotojui suteiktas prieigos prie VEĮP modulio vardas ir (ar) slaptažodis prarado konfidencialumą (pavyzdžiui, kai yra įtariama, kad TEIKĖJO darbuotojo slaptažodis tapo žinomas kitam (-iems) asmeniui (-ims), bei kitais atvejais, jeigu mano, kad reikia keisti darbuotojo slaptažodį;
	2. Kai TEIKĖJO darbuotojas (VEIP modulio naudotojas) yra nušalinamas nuo darbo (pareigų), pasibaigia jo darbo santykiai arba jo teisė naudotis VEIP moduliu. .
	3. pastebėjęs saugos politikos pažeidimus, nusikalstamos veikos požymius, neveikiančias arba netinkamai veikiančias VEIP modulio saugos užtikrinimo priemones.
	4. TEIKĖJAS ir GAVĖJAS saugų duomenų tvarkymą užtikrina vadovaudamiesi:
	5. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
	6. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
	7. kitais Lietuvos Respublikos teisės aktais, reglamentuojančiais saugų duomenų tvarkymą.
6. GAVĖJAS duomenų saugą užtikrina vadovaudamasis Valstybinės reikšmės kelių eismo informacinės sistemos duomenų saugos nuostatais, patvirtintais Lietuvos Respublikos susisiekimo ministro 2022 m. gegužės 30 d. įsakymu Nr. 3-279 „Dėl Valstybinės reikšmės kelių eismo informacinės sistemos nuostatų ir duomenų saugos nuostatų patvirtinimo“.
7. TEIKĖJAS duomenų saugą užtikrina vadovaudamasis / nurodomas teisės aktas ar dokumentas, kuriame yra nustatytos TEIKĖJO organizacinės ir techninės priemonės, kurios taikomos Teikėjo informacinių technologijų infrastruktūrai užtikrinti /.

IX. ATSAKOMYBĖ IR GINČŲ SPRENDIMO TVARKA

1. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikos teisės aktų nustatyta tvarka, atsižvelgdamos į Sutartyje nustatytus ypatumus.
2. Bet kokie nesutarimai ar ginčai, kylantys tarp šalių dėl Sutarties sprendžiami derybų būdu, o jeigu nepavyksta ginčų išspręsti derybomis per 20 (dvidešimt) darbo dienų nuo derybų pradžios, jie sprendžiami Lietuvos Respublikoje galiojančiais įstatymais ir kitais teisės aktais.
3. Nė viena Šalis neturi teisės pavesti šią Sutartį vykdyti tretiesiems asmenims.
4. Jeigu Šalis dėl nenumatytų priežasčių negali įvykdyti kurio nors Sutartimi prisiimto įsipareigojimo, ji nedelsdama raštu kreipiasi į kitą Šalį dėl Sutarties papildymo, pakeitimo ar nutraukimo.

X. NENUGALIMOS JĖGOS APLINKYBĖS (FORCE MAJEURE)

1. Bet kuri Šalis neatsako už bet kurios iš savo prievolių nevykdymą ar netinkamą vykdymą, jei įrodo, kad toks nevykdymas ar netinkamas vykdymas buvo nulemtas nenugalimos jėgos (force majeure) aplinkybių. Šiuo atveju Šalys vadovaujasi Lietuvos Respublikos civiliniu kodeksu bei Atleidimo nuo atsakomybės esant nenugalimos jėgos aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
2. Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, ne vėliau kaip per 5 (penkias) darbo dienas nuo aplinkybių atsiradimo ar paaiškėjimo, raštu apie tai informuoti kitą Šalį, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks pirmiau išvardytos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.
3. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir savo įsipareigojimų vykdymą atnaujinti. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) kalendorinių dienų, kita Šalis turi teisę nedelsdama nutraukti Sutartį, raštu apie tai pranešusi kitai Šaliai.

XI. SUTARTIES GALIOJIMAS

1. Sutartis įsigalioja nuo jos pasirašymo dienos. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Sutartis galioja neterminuotai.
3. Sutartis pasirašoma abiejų Šalių elektroniniu parašu .adoc formatu, atitinkančiu Lietuvos Respublikos elektroninio parašo įstatymo reikalavimus, arba suformuota elektroninėmis priemonėmis, kurios leidžia užtikrinti teksto vientisumą ir nepakeičiamumą
4. Sutartis netenka galios, kai:
	1. Šalys raštu susitaria nutraukti Sutartį;
	2. viena Šalis savo iniciatyva nutraukia Sutartį, įspėjusi kitą Šalį raštu ne vėliau kaip prieš 30 (trisdešimt) kalendorinių dienų;
	3. netekus galios teisės aktams, reglamentuojantiems Šalių teisę teikti ar gauti duomenis arba kitais atvejais, įskaitant, bet neapsiribojant, Šalies bankrotą, reorganizavimą, likvidavimą, veiklos apribojimą, dėl kurių TEIKĖJAS netenka teisės tvarkyti ir teikti duomenis, o GAVĖJAS gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybes, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį.
	4. Šalis vienašališkai nutraukia Sutartį informavusi kitą Šalį ne vėliau kaip prieš 10 (dešimt) kalendorinių dienų, jei kita Šalis pažeidžia Sutartį ir nesiima priemonių pažeidimui pašalinti po to, kai buvo raštu informuota apie Sutarties pažeidimą.

Xii. Baigiamosios nuostatos

1. Vykdydamos Sutartį, Šalys vadovaujasi Lietuvos Respublikos įstatymais ir kitais teisės aktais.
2. Šalys įsipareigoja bendradarbiavimą grįsti tarpusavio pasitikėjimo, geranoriškumo, pagarbos kitos Šalies interesams principais, įstatymų ir etikos normų laikymusi. Priimant individualius sprendimus, vienos Šalies interesai neturi būti laikomi aukščiau kitos Šalies interesų ir nekenkti šios sutarties vykdymui.
3. Visi pranešimai ir kitas susirašinėjimas, vykdant sutartį, įteikiami sutarties Šaliai pasirašytinai Šalies atstovui arba siunčiami registruotu paštu ar elektroniniu paštu.
4. Sutarčiai taikomi ir ji aiškinama pagal Lietuvos Respublikos teisės aktus.
5. Sutartyje numatytas bendradarbiavimas vykdomas per šiuos asmenis, atsakingus už Sutarties vykdymą:

|  |  |  |
| --- | --- | --- |
|  | **Teikėjo atstovas** | **Gavėjo atstovas** |
| Vardas, pavardė |  |  |
| Telefonas |  |  |
| El. paštas |  |  |

1. ŠALIŲ REKVIZITAI IR PARAŠAI

|  |  |
| --- | --- |
| **VĮ Lietuvos automobilių kelių direkcija**J. Basanavičiaus g. 36, LT-03109 VilniusĮstaigos kodas 188710638Telefonas (8 5) 232 9600El. paštas: lakd@lakd.lt**Direktorius**Remigijus Lipkevičius | **Teikėjas:** |